CELEX: 32015D2277
Language: mt
Date: 2015-12-02 00:00:00
Title: Deċiżjoni ta' Implimentazzjoni tal-Kummissjoni (UE) 2015/2277 tat-2 ta' Diċembru 2015 dwar l-approvazzjoni tal-Kummissjoni tal-pjanijiet nazzjonali għall-implimentazzjoni tas-sistemi ta' validazzjoni skont l-Artikolu 109(8) tar-Regolament tal-Kunsill (KE) Nru 1224/2009 (notifikata bid-dokument C(2015) 8830)

8.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/53
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/2277
   tat-2 ta' Diċembru 2015
   dwar l-approvazzjoni tal-Kummissjoni tal-pjanijiet nazzjonali għall-implimentazzjoni tas-sistemi ta' validazzjoni skont l-Artikolu 109(8) tar-Regolament tal-Kunsill (KE) Nru 1224/2009
   
      
         (notifikata bid-dokument C(2015) 8830)
      
   
   (It-testi bil-Ġrieg u bil-Kroat biss huma awtentiċi)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikolari l-Artikolu 109(8) tiegħu,
   Wara li kkunsidrat il-preżentazzjoni tal-pjanijiet nazzjonali għall-implimentazzjoni tas-sistemi ta' validazzjoni tal-Istati Membri,
   Billi:
   
               (1)
            
            
               Skont l-Artikolu 109(8) tar-Regolament (KE) Nru 1224/2009, l-Istati Membri għandhom jistabbilixxu pjan nazzjonali għall-implimentazzjoni tas-sistema ta' validazzjoni, li jippermetti li l-Istati Membri jagħmlu prijoritajiet għall-validazzjoni u għall-kontroverifiki u mbagħad għas-segwitu tal-inkonsistenzi abbażi tal-ġestjoni tar-riskju.
            
         
               (2)
            
            
               Ir-Repubblika Ellenika (il-Greċja) u r-Repubblika tal-Kroazja bagħtu l-pjanijiet nazzjonali tagħhom lill-Kummissjoni għall-approvazzjoni. Dawn huma konformi mal-Artikolu 109 tar-Regolament (KE) Nru 1224/2009 u mal-Artikoli 143 sa 145 tar-Regolament ta' Implimentazzjoni tal-Kummissjoni (UE) Nru 404/2011 (2). Għaldaqstant, dawn il-miżuri għandhom jiġu approvati.
            
         
               (3)
            
            
               Din id-Deċiżjoni tikkostitwixxi deċiżjoni ta' approvazzjoni fit-tifsira tal-Artikolu 109(8) tar-Regolament (KE) Nru 1224/2009.
            
         
               (4)
            
            
               Il-Kummissjoni se timmonitorja l-applikazzjoni tal-pjanijiet nazzjonali fir-rigward tat-tħaddim effettiv tagħhom. Jekk, abbażi tas-sejbiet tal-verifiki, tal-ispezzjonijiet u tal-awditjar imwettqa mill-Kummissjoni fil-qafas tat-Titolu X tar-Regolament (KE) Nru 1224/2009, jitqies li jenħtieġu emendi għall-pjanijiet ta' validazzjoni nazzjonali, l-Istati Membri għandhom jemendaw il-pjan skont dan.
            
         ADOTTAT DIN ID-DEĊIŻJONI:
   Artikolu 1
   1.   Il-pjanijiet nazzjonali tar-Repubblika Ellenika (il-Greċja) u tar-Repubblika tal-Kroazja skont l-Artikolu 109(8) tar-Regolament (KE) Nru 1224/2009 għall-implimentazzjoni tas-sistema ta' validazzjoni huma approvati.
   2.   Jekk, abbażi tas-sejbiet tal-verifiki, tal-ispezzjonijiet u tal-awditjar imwettqa fil-qafas tat-Titolu X tar-Regolament (KE) Nru 1224/2009, il-Kummissjoni tqis li l-pjanijiet ta' validazzjoni approvati skont il-paragrafu 1 ma jiżgurawx l-implimentazzjoni effettiva mill-Istati Membri tal-obbligi stabbiliti fl-Artikolu 109 tar-Regolament (KE) Nru 1224/2009, hija tista' titlob biex il-pjanijiet jiġu emendati wara li tikkonsulta lill-Istati Membri kkonċernati.
   3.   L-Istati Membri għandhom jemendaw il-pjanijiet ta' validazzjoni tagħhom skont it-talba tal-Kummissjoni skont il-paragrafu 2.
   Artikolu 2
   Din id-Deċiżjoni hija indirizzata lir-Repubblika Ellenika u lir-Repubblika tal-Kroazja.
   
      Magħmul fi Brussell, it-2 ta' Diċembru 2015.
      
         
            Għall-Kummissjoni,
         
         
            F'isem il-President,
         
         João AGUIAR MACHADO
         
            Direttur Ġenerali għall-Affarijiet Marittimi u s-Sajd
         
      
   
   
      (1)  ĠU L 343, 22.12.2009, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 404/2011 tat-8 ta' April 2011 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1224/2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd (ĠU L 112, 30.4.2011, p. 1).